# Maigo' Yan I Fetgon Gapotilu-ña I Patgon Palao'an
Estaba sumåsaga un påtgon Hagåtña yan si nanå-ña. Mampos este na påtgon gasgas, ya kada diha umo’mak. Un diha, ilek-ña as nanå-ña, “Nanå-hu, buente bai hu hånao bai hu o’mak sa’ esta yo’ gof odda’ yan maipe yo’.”
Ilek-ña i nana, “Ai hagå-hu, mampos esta gef painge, båba umo’mak na ora. Nangga asta agupa’ yan manana. Yanggen fofotgon gapitulu-mu gi maigo’-mu, siña nina’malångu hao.”
*Annai malingo tatalo’ i nanå-ña, må’pos ha’ i patgon umo’mak ti ha osge si nanå-ña. Ti ginacha’ as nanå-ña para u chinema’ ya asta gof atrasao. Humålom ha’ i patgon yan i fetgon gapitulu-ña ya mampos matuhok ti ha nangga na u ånglo’ gapitulu-ña. Annai makmåta i patgon, ha li’e’ na echong i tengho-ña yan maheffong i gui’eng-ña.
Ilek-ña si nanå-ña, “Ai adai, yanggen mohon un osge yo’, ti un taigueguenao pinadesi-mu yan hechurå-mu.”
Desde ayu na tiempo, ti u fano’mak i famalao’an yanggen asta puenge sa’ manma’å’ñao na u fanmafongfong gui’eng-ñiha yan u fanechong tenghon-ñiha.
1. ↑  Blas, Carmen, trans. 1978. “Maigo’ Yan i Fetgon Gapitulu-ña i Patgon Palao’an.” PDF. In Legend Fino’ Chamorro Siha. Guam Secondary Bilingual Education Project.


Maigo' Yan I Fetgon Gapotilu-ña I Patgon Palao'an
Estaba sumåsaga un påtgon Hagåtña yan si nanå-ña. Mampos este na påtgon gasgas, ya kada diha umo’mak. Un diha, ilek-ña as nanå-ña, “Nanå-hu, buente bai hu hånao bai hu o’mak sa’ esta yo’ gof odda’ yan maipe yo’.”

Ilek-ña i nana, “Ai hagå-hu, mampos esta gef painge, båba umo’mak na ora. Nangga asta agupa’ yan manana. Yanggen fofotgon gapitulu-mu gi maigo’-mu, siña nina’malångu hao.”

<nowiki>*</nowiki>Annai malingo tatalo’ i nanå-ña, må’pos ha’ i patgon umo’mak ti ha osge si nanå-ña. Ti ginacha’ as nanå-ña para u chinema’ ya asta gof atrasao. Humålom ha’ i patgon yan i fetgon gapitulu-ña ya mampos matuhok ti ha nangga na u ånglo’ gapitulu-ña. Annai makmåta i patgon, ha li’e’ na echong i tengho-ña yan maheffong i gui’eng-ña.

Ilek-ña si nanå-ña, “Ai adai, yanggen mohon un osge yo’, ti un taigueguenao pinadesi-mu yan hechurå-mu.”

Desde ayu na tiempo, ti u fano’mak i famalao’an yanggen asta puenge sa’ manma’å’ñao na u fanmafongfong gui’eng-ñiha yan u fanechong tenghon-ñiha.<ref>Blas, Carmen, trans. 1978. “Maigo’ Yan i Fetgon Gapitulu-ña i Patgon Palao’an.” PDF. In ''Legend Fino’ Chamorro Siha''. Guam Secondary Bilingual Education Project.</ref>